ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007832

ขอให้แก้ไขปัญหาฝุ่นละอองฟุ้งกระจาย บริเวณ ถนนสะพานพุทธ (ชื่อเดิมถนนทรงวาด) แขวงจักรวรรดิ เขตสัมพันธวงศ์ กรุงเทพมหานคร จุดสังเกต อยู่เลยด้านหลังสถานีตำรวจนครบาลจักรวรรดิใหม่ (จากการตรวจสอบเป็นสถานีตำรวจนครบาลจักรวรรดิ) ระยะทางประมาณ 200-300 เมตร ก่อนขึ้นสะพานพระปกเกล้า มุ่งหน้าไปฝั่งธนบุรี เนื่องจากผู้ร้องแจ้งว่าบริเวณพื้นที่ดังกล่าว บริเวณช่วงขอบถนนพบว่า จะมีเศษขยะและใบไม้ร่วงหล่นอยู่ เป็นเหตุให้เกิดฝุ่นละอองเป็นกองเท่าภูเขา (ข้อมูลตามผู้ร้องแจ้ง) เมื่อรถโดยสารประจำทางสัญจรผ่าน พบว่า ฝุ่นละอองฟุ้งกระจาย ปลิวเข้าตาประชาชนที่นั่งอยู่ในรถโดยสารฯ ส่งผลให้ได้รับความเดือดร้อน และเกรงว่าจะเป็นอันตรายต่อสุขภาพ นอกจากนั้นผู้ร้องแจ้งว่าจะเป็นเส้นทางที่นักท่องเที่ยวเดินไปดูแม่น้ำเจ้าพระยา ซึ่งใกล้กับสะพานพระปกเกล้า ผู้ร้องเห็นว่า ทำให้ดูไม่สะอาด ประสบปัญหามาเป็นระยะเวลาประมาณ 2-3 ปีแล้ว ซึ่งหลังจากที่มีการร้องเรียนได้รับทราบการแจ้งรายงานผลการพิจารณาของ กรุงเทพมหานคร ตามเลขที่รับแจ้ง #ZP8MWW ให้ผู้ร้องทราบว่า กรุงเทพมหานคร โดยฝ่ายรักษาความสะอาดฯ ดำเนินการแก้ไขปัญหาฝุ่นละอองขนาดเล็ก และใบไม้ร่วง โดยการปฏิบัติงานทำความสะอาดของกลุ่มงานกวาด มี 3 รอบ ดังนี้ รอบเช้า 05.00-13.00 น. รอบบ่าย 13.00 - 21.00 น. รอบกลางคืน ตั้งแต่เวลา 21.00-05.00 น. โดยพื้นที่ดังกล่าวมีเจ้าหน้าที่ปฏิบัติงานประจำทั้งรอบเช้า และรอบบ่าย ส่วนในรอบกลางคืนจะดำเนินการตามแผนล้างทางเท้าประจำเดือน แต่ผู้ร้องแจ้งว่า (ปัจจุบันวันที่ 25 กุมภาพันธ์ 2566) ผู้ร้องเห็นว่า ยังไม่ได้มีการดำเนินการแก้ไขตามแผนปฏิบัติงานที่ได้ชี้แจงให้ทราบแต่อย่างใด ในกรณีปัญหาเรื่องของฝุ่นและเศษขยะที่กองไว้ในบริเวณพื้นที่ดังกล่าว จึงประสงค์ให้หน่วยงานที่เกี่ยวข้องแก้ไขปัญหาฝุ่นละอองฟุ้งกระจายและจัดการเศษขยะ เพื่อบรรเทาความเดือดร้อนให้แก่ผู้ร้องและประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata